**Vprašalnik za samoopredelitev poročevalskega operaterja platforme**

**December 2023**

VPRAŠALNIK ZA SAMOOPREDELITEV POROČEVALSKEGA OPERATERJA PLATFORME

1. **Ali gre za platformo v smislu DAC7?**

Ali je platforma (spletno mesto, aplikacija, mobilna aplikacija,..) dostopna uporabnikom, in Prodajalcem omogoča, da so povezani z drugimi uporabniki, da zanje posredno ali neposredno izvajajo naslednje dejavnosti za plačilo: najem nepremičnin, osebne storitve, prodaja blaga ali najem katere koli vrste prevoza? Izraz Platforma ne vključuje programske opreme, ki brez nadaljnjega posredovanja pri izvajanju Zadevne dejavnosti izključno dovoljuje kar koli od naslednjega: obdelavo plačil v zvezi z Zadevno dejavnostjo, navedbo ali oglaševanje Zadevne dejavnosti s strani uporabnikov oziroma preusmeritev ali prenos uporabnikov na Platformo.

Če je odgovor DA

1. **Ali gre za operaterja platforme v smislu DAC7?**

Ali operater platform sklepa pogodbe s Prodajalci, da jim da na voljo celo Platformo ali njen del?

Ali operater platforme ni Izključeni operater platforme[[1]](#footnote-1)?

Če je odgovor DA

1. **Ali gre za Poročevalskega operaterja platforme v smislu DAC7?**

Ali je operater platforme rezident za davčne namene v RS oziroma ali je ustanovljen po zakonih RS, ima sedež (dejanske) uprave ali stalno poslovno enoto v RS?

Ali je operater platforme Tuj operater platforme[[2]](#footnote-2) in je kot državo članico enkratne registracije izbral RS?

Ali operater platforme izpolnjuje pogoje za poročanje v več kot eni državi članici EU in je za poročanje izbral RS.

Če je odgovor DA

**Ste Poročevalski operater platforme in ste dolžni poročati FURS, za poročevalno leto 2023, do 31. 1. 2024.**

Ta vprašalnik je le v pomoč pri samoopredelitvi in ni pravno zavezujoč. Več informacij glede poročanja operaterjev platform najdete na spletni strani [FURS](https://www.fu.gov.si/nadzor/podrocja/mednarodna_izmenjava/izmenjava_podatkov_ki_jih_sporocajo_operaterji_platform_dpi_model_rules/dac7/).

Za dodatne informacije je na voljo elektronski naslov [dac7.fu@gov.si](mailto:dac7.fu@gov.si).

1. Izključeni operater platforme je tisti operater platforme, ki pristojnemu davčnemu organu vnaprej in vsako leto zadovoljivo dokaže, da je poslovni model platforme tak, da nima prodajalcev, o katerih se poroča. [↑](#footnote-ref-1)
2. Tuj operater platforme je operater platforme, ki ni rezident za davčne namene v državi članici EU, ni ustanovljen, se ne upravlja in nima stalne poslovne enote v državi članici EU, hkrati pa prodajalcem, o katerih se poroča, omogoča izvajanje zadevne dejavnosti, ali omogoča izvajanje dejavnosti, ki vključuje dajanje v najem nepremičnin, ki se nahajajo v državi članici EU, in ni kvalificirani operater platforme zunaj Unije. Tuj operater platforme lahko sam izbere državo članico EU enkratne registracije. [↑](#footnote-ref-2)